**Príloha č. 1:** **Odborná špecifikácia - Stavebný dozor („SD“)**

**Rozsah plnenia**

**Dodávateľ je v rámci výkonu stavebného dozoru stavby povinný overovať a zabezpečiť, aby Zhotoviteľ Stavby vykonal Stavbu v súlade s navrhnutým a povoleným technickým, architektonicko-výtvarným, dispozičným a konštrukčným riešením Stavby a to v čase od začiatku poskytovania služby SD podľa zmluvy až po nadobudnutie právoplatnosti všetkých kolaudačných rozhodnutí povoľujúcich trvalé užívanie Stavby a odstránenie všetkých vád a nedorobkov Stavby zistených pri odovzdaní stavby Objednávateľovi.**

Dodávateľ je v rámci výkonu stavebného dozoru povinný najmä:

1. Protokolárne prevziať a preštudovať dokumenty, na základe ktorých sa bude realizovať Stavba, najmä:
   1. Projektovú dokumentáciu Stavby;
   2. Manuály Stavby, ako napr. Technické listy, Manuál verejných priestranstiev, Dizajn manuál Stavby a inými
   3. Územné rozhodnutia; stavebné povolenia a iné rozhodnutia, vyjadrenia a stanoviska orgánov verejnej správy a stanoviská účastníkov konaní, ktoré boli vydané v súvislosti so Stavbou;
   4. Vecný harmonogram realizácie Stavby;
   5. Fakturačný harmonogram Stavby;
   6. Zmluvu o dielo, na základe ktorej sa Stavba zhotovuje;
   7. Ponuku Zhotoviteľa a ďalšie relevantné dokumenty z procesu verejného obstarávania Stavby.
2. Dodávateľ sa ďalej osobitne zaväzuje dbať na to, aby Zhotoviteľ zhotovil Stavbu v súlade s dokumentami v bode 1 c., pričom projektová dokumentácia sa môže v priebehu realizácie Stavby aktualizovať alebo aj meniť.
3. SD sleduje a kontroluje, či sa stavba uskutočňuje podľa projektovej dokumentácie, podľa podmienok a povolení potrebných pre výstavbu vrátane podmienok Zmluvy o Dielo. SD v zmysle stavebného zákona:
4. Sleduje spôsob a postup uskutočňovania stavby tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe, sleduje odborne ukladanie stavebných výrobkov a hmôt, vhodnosť ich použitia a odborné ukladania strojov a zariadení
5. Zodpovedá za súlad priestorovej polohy s dokumentáciou stavby, za dodržanie všeobecných technických požiadaviek na výstavbu a spoluzodpovedá za dodržanie podmienok, rozhodnutí vydaných na uskutočnenie stavby, najmä územného rozhodnutia a stavebného povolenia
6. Vyplýva na odstránenie závad, ktoré na stavbe zistil a ak nemožno závady odstrániť v rámci výkonu SD, bezodkladne ich oznámi stavebnému úradu
7. Zabezpečiť administratívnu a terénnu prípravu protokolárneho odovzdania Staveniska Zhotoviteľovi pokiaľ v zmluve nie je uvedené inak;
8. Oznámiť príslušným orgánom začatie realizácie Stavby najmenej 15dní pred začatím Stavby;
9. Oznámiť príslušným orgánom verejnej správy akékoľvek ďalšie údaje vyplývajúce z:
   1. dokladov definovaných v bode 1 c.;
   2. iných rozhodnutí, stanovísk a vyjadrení súvisiacich so Stavbou v termínoch v nich určených.
10. Skontrolovať platné oprávnenia Zhotoviteľa stavby podľa Zmluvy o dielo
11. Zúčastniť sa protokolárneho odovzdania Staveniska Zhotoviteľovi Stavby a zabezpečiť, aby boli pri prevzatí Staveniska určené odberné miesta vody a elektrickej energie a vytýčené všetky nadzemné a podzemné vedenia inžinierskych sietí a iné vedenia na Stavenisku ak relevantné.
12. Odovzdať časti stavby s dohodnutou stavebnou pripravenosťou ďalším Zhotoviteľom na vykonanie ich nadväzujúcich činností v súlade so Zmluvou o dielo
13. Zabezpečiť účasť všetkých dotknutých strán, ktorých sa protokolárne odovzdanie Staveniska týka, na odovzdaní Staveniska ak relevantné.
14. Zapísať okolnosti protokolárneho odovzdania Staveniska Zhotoviteľovi Stavby do stavebného denníka ak relevantné.
15. Zúčastniť sa protokolárneho odovzdania základného smerového a výškového vytýčenia Stavby Zhotoviteľovi a zaznamenať okolnosti o odovzdaní do stavebného denníka v spolupráci s Projektantom stavby
16. Kontrolovať dodržiavanie podmienok stavebných povolení a opatrení štátneho stavebného dohľadu po dobu realizácie Stavby a tiež zabezpečiť komunikáciu s orgánmi verejnej moci v oblasti výstavby
17. Starostlivo a systematicky doplňovať projektovú dokumentáciu, podľa ktorej sa Stavba realizuje a viesť evidenciu projektovej dokumentácie dokončených častí Stavby a oboznamovať Zhotoviteľa Stavby s aktualizovanou projektovou dokumentáciou pre zhotovenie Stavby
18. Spolupracovať so Zhotoviteľom projektovej dokumentácie Stavby (projektantom) pri výkone autorského dozoru a so Zhotoviteľom Stavby pri zabezpečení súladu realizácie Stavby s podkladmi pre jej vykonanie, najmä projektovou dokumentáciou, dizajnmanuálom a povoleniami definovanými v bode 1 c.
19. Spolupracovať so Zhotoviteľom projektovej dokumentácie Stavby (projektantom) a so Zhotoviteľom Stavby pri vykonávaní alebo navrhovaní opatrení na odstránenie chýb projektovej dokumentácie Stavby
20. Bezodkladne písomne informovať Objednávateľa o výskyte všetkých podstatných okolností týkajúcich sa Stavby
21. Kontrolovať nadväznosť Vecného a Fakturačného harmonogramu, v prípade nesúladu, vrátiť ich Zhotoviteľovi na prepracovanie a opätovné predloženie.
22. Priebežne kontrolovať a vyhodnocovať postup prác podľa predloženého Vecného harmonogramu realizácie Stavby Zhotoviteľom a Zmluvy o dielo a upozorňovať Zhotoviteľa Stavby na zistené nedostatky, vrátane prípravy podkladov pre Objednávateľa na uplatnenie sankcií voči Zhotoviteľovi Stavby
23. Priebežne kontrolovať objemové a finančné plnenie Fakturačného harmonogramu Stavby predloženého Zhotoviteľom a Zmluvy o dielo uzavretej medzi Objednávateľom a Zhotoviteľom Stavby
24. Pravidelne kontrolovať vecné, objemové a finančné plnenie Zmluvy o dielo uzavretej medzi Objednávateľom a Zhotoviteľom Stavby
25. V prípade potreby vykonania naviac prác definovať rozsah naviac prác a písomne odsúhlasiť ich vykonanie s Objednávateľom v definovanom rozsahu, avšak len za predpokladu, že k tomu Objednávateľ udelil svoj predchádzajúci písomný súhlas
26. Zabezpečiť prípravu všetkých potrebných podkladov na odovzdanie a prevzatie realizovaných výkonov a zúčastniť sa na jednaniach o prevzatí a odovzdaní stavby či realizovaných výkonov a viesť o týchto jednaniach písomné záznamy
27. Kontrolovať doklady predkladané Zhotoviteľom Stavby k odovzdaniu a prevzatiu Stavby alebo jej časti
28. Zabezpečiť, aby Zhotoviteľ Stavby odstránil vady vzniknuté vadným zhotovením Stavby a Stavbu zhotovoval riadne a včas a v prípade zistenia, že Zhotoviteľ porušuje svoje povinnosti, vykonať o tom zápis do stavebného denníka so stanoveným termínom pre odstránenie zistených porušení, obdobne sa postupuje aj pri zistení vád a nedorobkov Stavby
29. Kontrolovať kvalitu vykonávaných prác a používaných stavebných materiálov a prvkov
30. Sledovať, či Zhotoviteľ Stavby vykonáva predpísané skúšky materiálov, konštrukcií a prác, kontrolovať ich výsledky a požadovať doklady, ktoré preukazujú kvalitu vykonávaných prác a dodávok /certifikáty, atesty, protokoly a pod./
31. Kontrolovať a odsúhlasovať súpis vykonaných prác a dodávok, najmä ich vecnej a cenovej správnosti a súladu súpisu vykonaných prác a dodávok s ich ocenením podľa položiek uvedených v Zmluve o dielo a Zhotoviteľovým výkazom-výmerom pre Zhotovenie stavby
32. Predkladať súpisy vykonaných prác Zhotoviteľa Objednávateľovi spolu so svojim písomným stanoviskom k súpisu vykonaných prác do 3 pracovných dní od dňa, keď Zhotoviteľ Stavby odovzdá súpis vykonaných prác Dodávateľovi, pričom Poskytovateľovo písomné stanovisko musí obsahovať potvrdenie správnosti predloženého súpisu vykonaných prác alebo opis zistených nedostatkov a vád súpisu vykonaných prác; v prípade výskytu nedostatkov a vád súpisu vykonaných prác vráti Poskytovateľ súpis vykonaných prác Zhotoviteľovi stavby na prepracovanie
33. Sledovať a kontrolovať vedenie stavebných montážnych denníkov v súlade s podmienkami uvedenými v Zmluve o Dielo a vyjadrovať sa k zápisom v ňom uvedených do 3 pracovných dní
34. Kontrolovať spôsob a postup uskutočnenia stavby v súlade so zachovaním BOZP a v súlade s OŽP
35. Sledovať priebeh výstavby stavby z hľadiska dodržiavania technologických postupov montáže
36. kontrolovať súlad s STN a STN EN
37. spolupracovať s pracovníkmi (generálneho) projektanta zabezpečujúcimi autorský dozor pri zabezpečení súladu realizovaných dodávok prác s projektom
38. kontrolovať súlad rozpočtu s cenou Stavby
39. kontrolovať čerpanie nákladov Stavby
40. kontrolovať vecnú a cenovú správnosť a úplnosť oceňovaných podkladov a faktúr Zhotoviteľa stavby, ich súlad s podmienkami Zmluvy o Dielo a ich predkladanie k likvidácii investorovi
41. prerokovať dodatky a zmeny projektu diela, ktoré nepredlžujú lehotu výstavby a nezhoršujú kvalitu diela
42. posúdiť oprávnenosti a účelnosti prípadných prác naviac
43. posúdiť prípadné požiadavky zhotoviteľa stavby na zmeny projektovej dokumentácie
44. Vykonávať kontrolnú činnosť požívania alkoholických nápojov osôb prítomných na stavenisku a používania predpísaných ochranných pracovných prostriedkov a pomôcok, pričom ak Poskytovateľ v rámci svojej činnosti podľa tejto zmluvy zistí, že osoby zhotovujúce stavbu a/alebo osoby vyskytujúce sa na stavenisku či ktorákoľvek z takýchto osôb nie je vybavená či nepoužíva predpísané ochranné pracovné prostriedky a pomôcky (napr. ochrannú prilbu, reflexnú vestu, pracovnú obuv a pod.) je Poskytovateľ povinný o tom bezodkladne informovať stavbyvedúceho Stavby a Objednávateľa a zároveň poznamenať túto skutočnosť v stavebnom denníku; pri informovaní a písomných zmienkach o výskyte nevybavenia či nepoužívania predpísaných ochranných pracovných prostriedkov a pomôcok je Poskytovateľ povinný uviesť aj počet osôb, ktorých sa to týka
45. Spolupracovať so Zhotoviteľom Stavby a ním poverenými osobami pri vykonávaní opatrení na odvrátenie alebo na obmedzenie škôd pri ohrození Stavby živelnými udalosťami
46. Písomne oznamovať Objednávateľovi objavenie archeologických a pyrotechnických nálezov na Stavenisku
47. Priebežne pripravovať podklady pre záverečné technické a ekonomické hodnotenie Stavby a vypracovať záverečné technické a ekonomické hodnotenie Stavby za obdobie realizácie Stavby
48. Zabezpečiť a kontrolovať odstraňovanie vád a nedorobkov zistených pri odovzdaní Stavby alebo jej časti v stanovených termínoch
49. Zúčastňovať sa kolaudačného konania a poskytovať v ňom potrebnú súčinnosť všetkým zúčastneným stranám
50. Zabezpečiť, aby Zhotoviteľ Stavby odstránil vady Stavby zistené v kolaudačnom konaní
51. Zúčastňovať sa na prejednaní záručných vád Stavby, ktoré Objednávateľ reklamoval u Zhotoviteľa Stavby
52. Kontrolovať vypratanie a odovzdanie staveniska zo strany Zhotoviteľa v stanovenom termíne
53. Zúčastňovať sa s Objednávateľom na pravidelných ako aj nepravidelných a neohlásených kontrolných dňoch.